Alustasin maletreeninguga 6-aastaselt. Peale seda olen tulnud erinevates noorteklassides 4 korda Eesti meistriks ja jõudnud veel 5 korral poodiumile. Olen selle ajaga aru saanud, et male on üks mitmekülgne mäng. See arendab aju, aitab kontrollida emotsioone ja lahendada keerulisi situatsioone, mis võivad ka väljaspool malet ette tulla. Lisaks annab võimaluse viibida tarkade inimeste seltskonnas ning on üks väheseid spordialasid, millega saab tänu internetile tegeleda ka üksi kodus.